Kære forældre i xx,

Dette brev fra forældrerådet orienterer om forældrerådets generelle arbejde. Og har I ønsker eller spørgsmål, er I velkomne til at skrive til os fra forældrerådet.  
  
***Klassekasse***

xxxx er kasserer. Alle forældre har i år betalt 250 kroner til klassekassen på MobilePay nr. xxxx.

***Events***

Forældrerådet mødes snart og planlægger events for skoleåret xxxx.

***Legegrupper***

Forældrerådet bakker op om legegrupper. Legegrupper er rigtig godt, fordi det er med til at skabe et godt sammenhold i klassen på tværs af både alder og køn. Det giver tryghed at besøge hinanden, se kammeraternes hjem og møde deres forældre.  
  
Klasselærer og klassepædagog sender information om legegrupperne ud i ugebrevet.

Det allervigtigste råd er at holde det simpelt. Via dette link til [***www.forældrefiduser.dk***](http://www.forældrefiduser.dk) finder I også gode råd til værter for legegrupper.

***Når legegruppen skal på besøg hos jer***

***A*** I hverdage kan de fleste deltage. Hent fx børnene i SFO kl. 15 og bed forældrene hente fx kl. 17. Et par timer er passende.

***B*** Inviter hjem og hold det simpelt. Byd på knækbrød eller noget andet enkelt. Ikke på burgerbar eller i legeland. Kniber det at være hjemme, så gå på legepladsen.

***C*** Hav et par lege i baghånden, men kun hvis det bliver nødvendigt. Se evt. forældrefiduser.dk.

***D*** Alle børn behøver ikke lege samme leg, men sørg for, at alle er med

***E*** Slut eventuelt af med en kop kaffe kl. 16.30 til17.00, når forældrene henter. Bare lige for at vende dagens begivenheder og sætte ansigt på hinanden

***F*** Passer det dig dårligt at have legegruppe, så vær ikke for stolt til at bytte eller lade en anden forælder have legegruppen. Fokusér på, at I gør det for jeres eget barn og de andre børns skyld.

Den måned, I er ansvarlige for at invitere legegruppen, bestemmer I et tidspunkt og sender en invitation, f.eks. i en sms, til de øvrige forældre. Har man ikke mulighed for at invitere hjem i den måned, der står i skemaet, så giv de øvrige forældre besked og byt gerne måned. Forældrerådet vil gerne opfordre alle til at prioritere legegruppen, og evt. følge med sit barn, hvis det er usikkert eller utrygt. Erfaring viser, at det netop kan være med til at skabe gode relationer til andre børn og forældre i gruppen. Vi opfordrer til god og åben dialog mellem os forældre. Skulle et barn blive forhindret i at deltage, så inviter gerne en gæst med den ene gang, så gruppen ikke bliver for lille. På den måde kan legegruppeaftalen gennemføres på trods af afbud.

***Fødselsdage***

Husk skolens regler om at invitere alle børn eller alle piger eller alle drenge. Inviter gerne via AULA uanset, at der også deles invitationer ud i klassen, da disse let kan blive væk i tasken. Medbring en lille gave, max 35 kr. eller gerne en lille hjemmelavet ting. Nogle forældre vælger at byde på kaffe til forældre, som kommer og henter. Det kan være en hyggelig tradition, men absolut ikke noget, man skal føle sig forpligtet til. Vi vil desuden opfordre til, at vi forældre taler åbent sammen og evt. deltager ved hinandens fødselsdage, hvis vores barn har brug for det af den ene eller den anden årsag. Det kan f.eks. være et barn, som ikke selv tør deltage eller et barn som let havner i konflikter, det ikke selv, eller med hjælp fra andre forældre, kan håndtere. På den måde kan vi sammen hjælpe hinanden med, at alle børn får nogle gode oplevelser med det at holde fødselsdag og det at være gæst til en børnefødselsdag.

Forældrerådet har altid plads til en ekstra forælder og er altid åbent overfor nye ideer og ændringer af traditioner. Kontakt os endelig. Vi vil rigtig gerne have et par nye forældrerødder med.

Sig endelig til, hvis du kunne have lyst til at deltage i forældrerådet.

Bedste hilsner  
Forældrerådet  
*Skriv navne her*